stanford-oval/wikipedia huggingface dataset:
Anomalia (taloustiede)
Anomalioita > Muita anomalioita

Kalenteri- ja vuodenaika-anomaliat.
Maanantai-ilmiön mukaan osakkeiden tuotto on keskimäärin huonompi alkuviikosta kuin loppuviikosta.
Viikonloppuilmiö
Kuunvaihdeilmiö
Halloween-ilmiö, tai "myy toukokuussa" -anomalia. Tämän ilmiön mukaan osakkeet ovat nousussa etenkin marraskuusta huhtikuuhun, minkä vuoksi osakkeet kannattaa myydä toukokuussa pois ja pitää kesän aikana portfoliossa suurempaa käteispainoa, jonka jälkeen osakkeet kannattaa ostaa marraskuussa takaisin osakesalkkuun.lähde?
Talvella, etenkin pohjoisella pallonpuoliskolla, valon määrän vähentyessä ihmisiä masentaa ja se heijastuu sijoituskäyttäytymiseen, eli osakemarkkinat sukeltavat tai matelevat. (eng. Seasonal Affective Disorder, SAD)lähde?
Listautumisanti-ilmiö (eng. Initial Public Offering, IPO)selvennä
Laiminlyödyt tai heitteillejätetyt yritykset (eng. neglected firm effect) ovat yrityksiä, jotka ovat liian pieniä tai mitättömiä Wall Streetin analyytikkojen suositeltaviksi. Tämän seurauksena niistä uutisoidaan vähemmän ja niihin sijoittamalla voi olla mahdollista saada ylituottoja. Tutkimukset ovat kuitenkin osoittaneet, että ilmiö saattaakin johtua yrityskokoanomaliasta ja pienistä yrityksistä.lähde?
Tulosjulkistusanomalian (eng. earnings report) mukaan kannattaa ostaa yrityksen osakkeita heti positiivisen tulosjulkistuksen jälkeen, sillä tämän anomalian mukaan osakemarkkinoiden reaktio tulee viiveellä. Tämä on vastoin Eugene Faman (1970) tehokkaiden markkinoiden hypoteesia, jossa hintareaktion oletetaan tapahtuvan "välittömästi".lähde?
Jos kuukauden 13. päivä on perjantai, kurssit kohoavat keskimääräistä enemmän.lähde?
Saudi-Arabian pörssissä kurssivaihtelu heikkenee islamilaisen kalenterin ramadankuukauden aikana.
Joulupukkiralli
Aiheesta muualla

Behavioristiseen rahoitukseen keskittyneen Internet-sivun luettelo erilaisista anomalioista ja ilmiöistä
Terence Hill

| Terence Hill |
| --- | --- |

Henkilötiedot
Koko nimi:  Mario Girotti
Syntynyt: 29. maaliskuuta 1939 (ikä 85) Venetsia, Italia
Näyttelijä
Aktiivisena:  1953–
Palkinnot
 Bambi 1975 Kaksi lähetyssaarnaajaa  1975 ...ja täältä pesee  Career Rose 2005 Elämäntyöstä elokuvissa  Career David 2010 Elämäntyöstä elokuvissa 
Aiheesta muualla
www.terencehill.com
IMDb 
Elonet
Terence Hill, oik. Mario Girotti, (s. 29. maaliskuuta 1939 Venetsia, Italia) on italialainen näyttelijä, joka on näytellyt italowesterneissä sekä useissa elokuvissa Bud Spencerin kanssa.
Elämäkerta

Girottin isä oli italialainen kemisti Girolamo Girotti ja äiti saksalainen Hildegard Girotti (o.s. Thieme). Lapsuutensa Hill vietti Dresdenissä, missä perhe selviytyi toisen maailmansodan aikaan liittoutuneiden pommituksista. Nuoruudessaan hän harrasti uintia, ja uinnin kautta hän ajautui myös elokuvien pariin, mistä italialainen elokuvantekijä Dino Risi löysi hänet Hillin ollessa 12-vuotias.
Näyttelijäura

Hillin ensimmäinen elokuva oli vuonna 1951 valmistunut Loma gangsterin kanssa. Hän jatkoi näyttelijänuraansa rahoittaakseen opintonsa ja moottoripyöräilyharrastuksensa. Opiskeltuaan kolme vuotta kirjallisuutta Rooman yliopistossa hän ryhtyi keskittymään täysipainoisesti näyttelemiseen.
Näyteltyään kreivi Cavriaghin roolin Luchino Viscontin elokuvassa Tiikerikissa hän solmi sopimuksen roolista Saksassa tehtävissä Karl Mayn kirjoihin perustuvissa lännenelokuvissa. Niiden ansiosta hän saavutti mainetta saksankielisessä Euroopassa.
Girotti palasi 1966 Italiaan näyttelemään elokuvassa Luoja armahtaa – minä en. Lomaillessaan Almeriassa hän tapasi tulevan vaimonsa, amerikkalaissyntyisen Lorin. Pariskunta sai pojat Ross ja Jess. Ross Hill kuoli liikenneonnettomuudessa vuonna 1990.
Girottia pyydettiin muuttamaan nimensä elokuvaa Luoja armahtaa – minä en varten. Hänellä oli vuorokausi aikaa valita yksi tarjotusta 20 nimen listasta. Hän valitsi nimen Terence Hill, koska se miellytti häntä eniten, ja lisäksi nimessä oli samoja kirjaimia kuin hänen äitinsä nimessä (Hildegard Thieme). Samoihin aikoihin hän tapasi myös tulevan vaimonsa. Julkisuussyistä elokuvan tekijät kertoivat, että "Hill" on hänen vaimonsa sukunimi. Tosiasiasa Lori Hillin tyttönimi on Zwicklbauer.
Hill näytteli useissa humoristisissa lännenelokuvissa, monissa yhdessä aisaparinsa Bud Spencerin kanssa. Erityisen menestyneitä Hill–Spencer-elokuvia olivat Nimeni on Trinity – paholaisen oikea käsi ja jatko-osa Trinity ratsastaa jälleen. Kaksikon elokuvat muistetaan erityisesti lukuisista hiotuista joukkotappelukohtauksista, joissa Hillin akrobaatin taidot tulivat esiin. Vuonna 1973 hän näytteli yhdessä Henry Fondan kanssa Sergio Leonen ideoimassa ja tuottamassa nokkelassa westernparodiassa Nimeni on Nobody.
Hill on näytellyt myös Lucky Lukea ja ohjannut ainakin yhden Lucky Luke -elokuvan, jossa hän on itse pääosassa. Sittemmin hän on esiintynyt lukuisissa elokuvissa ja muissa tuotannoissa Yhdysvalloissa, jossa hän nykyään asuu ja toimii elokuvatuottajana. Hill näytteli myös kahdessa Hollywood-elokuvassa, vuonna 1976 valmistuneessa Mr. Billion ja 1977 valmistuneessa Hornanmarssi. Toivottua läpimurtoa ei kuitenkaan tullut.
Yle TV2 on esittänyt vuodesta 2009 alkaen sarjaa Isä Matteon tutkimuksia, jossa Hill on pääroolissa rikoksia ratkovana hengenmiehenä Isä Matteona. Sarjan kahdestoista tuotantokausi esitettiin Yle Teema -kanavalla vuonna 2020.
Aiheesta muualla

Terence Hill Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Yhdysvallat  Tšekki  Australia  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet 
Muut:  SNAC  IdRef
Antti Kangasniemi

| Antti Kangasniemi |
| --- | --- |

Henkilötiedot
Syntynyt: 6. kesäkuuta 1985 (ikä 39) Tampere, Suomi
Kansalaisuus:   Suomi
Jääkiekkoilija
Lempinimi:  Kanki
Pelipaikka:  keskushyökkääjä
Maila:  vasen
Pituus:  178 cm
Paino:  84 kg
Pelaajaura
Pääsarjaura:  2006–2018
Seurat:  Hokki (Mestis) Tappara (SML) Ilves (SML) Sport (SML) Rungsted Ishockey (Tanska) Asplöven HC (Ruotsi I) LeKi (Mestis)
Antti Kangasniemi (s. 6. kesäkuuta 1985 Tampere) on suomalainen entinen jääkiekkoilija, pelipaikaltaan keskushyökkääjä ja nykyinen valmentaja. Hän pelasi urallaan SM-liigassa yhteensä 295 runkosarjaottelua tehopistein 40+54=94 ja keräten 246 jäähyminuuttia sekä 20 playoff-/liigakarsintaottelua tehopistein 2+5=7 ja keräten 18 jäähyminuuttia. Kangasniemi pelasi urallaan myös Tanskassa ja Ruotsissa. Elite Prospects -sivuston mukaan hän oli all around -sentteri, joka oli tasainen ja kokonaisvaltainen suorittaja, jolla ei ollut suurempia heikkouksia. Kangasniemi myös väläytteli ajoittain oivalluksillaan ja syötöillään. Hän ei kuitenkaan loistanut puolustussuuntaan. Kangasniemi pelasi monipuolisuutensa ansiosta myös puolustajan tontilla.
Ura > Maajoukkueura

Kangasniemi on pelannut kolme poikien maaottelua.
Tilastot

Kangasniemi Tapparan paidassa kaudella 2010–2011.
Apartheid (kansainvälinen oikeus)

Apartheid on YK:n yleissopimuksessa ja kansainvälisen rikostuomioistuimen Rooman perussäännössä määritelty rikos ihmisyyttä vastaan.
Vuonna 1976 voimaan tullessa YK:n yleissopimuksessa apartheid määritellään rodullisen erottelun ja syrjinnän politiikaksi ja käytännöiksi, jotka ovat samankaltaisia kuin eteläisessä Afrikassa. Määritelmän mukaan apartheid on joukko epäinhimillisiä tekoja, joiden tarkoituksena on saada aikaan ja ylläpitää yhden rodullisen ryhmän valta minkä tahansa muun rodullisen ryhmän yli ja järjestelmällisesti sortaa niitä.
YK:n yleissopimuksen mukaan tällaisia epäinhimillisiä tekoja ovat:
hengen ja vapauden riisto;
sellaisten olosuhteiden aikaansaaminen, joiden tarkoituksena on fyysisesti tuhota ryhmä osittain tai kokonaan;
poliittiseen, sosiaaliseen ja kulttuurilliseen elämään osallistumisen estäminen;
väestön erotteleminen luomalla erillisiä aluinalueita eri rodullisten ryhmien jäsenille;
työvoiman hyväksykäyttäminen;
apartheidin vastustajien vainoaminen.
Rooman perussäännön määritelmän mukaan apartheid-rikos tapahtuu tilanteessa, jossa yksi rodullinen ryhmä harjoittaa toista rodullista ryhmää vastaan vakiintunutta järjestelmällistä syrjintää ja alistamista, jonka puitteissa tavoitteena on ylläpitää kyseistä hallintojärjestelmää.
Israelin apartheid

Israelin palestiinalaisiin kohdistamat sortotoimet täyttävät apartheidin tunnusmerkistön. Kansainvälisen tuomioistuimen mukaan Israelin lainsäädäntö ja toimenpiteet rikkovat apartheidin ja rotuerottelun kieltävää artiklaa. Tuomioistuimen mukaan Israelin toimet Länsirannalla ja Itä-Jerusalemissa toteuttavat erottelua palestiinalaisten ja Israelin siirtokuntalaisten välillä. Erottelu on ensisijaisesti fyysistä: Israelin siirtokuntapolitiikka edistää alueen pirstoutumista ja palestiinalaisyhteisöjen sulkemista enklaaveihin. Asumislupajärjestelmien ja erillisten tieverkostojen seurauksena palestiinalaisyhteisöt pidetään fyysisesti erillään toisistaan ja siirtokuntalaisten yhteisöistä. Erottelu on myös oikeudellista, Israelin lain asettaessa siirtokuntalaiset ja palestiinalaiset eri oikeusjärjestelmien alaisiksi. Palestiinalaiset esimerkiksi tarvitsevat asumisluvan Itä-Jerusalemiin, mistä siirtokuntalaiset ovat vapautettuja.
Amnesty Internationalin raportin mukaan Israel riistää palestiinalaisten perusoikeuksia ja -vapauksia useilla tavoilla. Palestiinalaisten liikkumisvapautta rajoitetaan ja Israelin palestiinalaisyhteisöjä aliresursoidaan syrjivästi. Israel myös pakkosiirtää palestiinalaisia, pidättää heitä hallinnollisin pidätyksin, sekä teloittaa heitä laittomasti. Ulkomailla asuvia palestiinalaispakolaisia estetään palaamasta koteihinsa.
Human Rights Watchin mukaan Israelin viranomaiset systemaattisesti suosivat Israelin juutalaisia ja syrjivät palestiinalaisia, pyrkien hallitsemaan demografiaa, politiikkaa ja maa-alueita.
Israelilaisen ihmisoikeusjärjestö B'Tselemin mukaan Israel käyttää lakeja, käytäntöjä ja järjestäytynyttä väkivaltaa yhden ryhmän ylivaltaisuuden perustamiseksi ja ylläpitämiseksi toisen yli. Järjestön mukaan Israelin hallinto on tehnyt selväksi ideologiansa juutalaisten ylivaltaan perustuvasta valtiosta säätämällä peruslain, joka julistaa eron juutalaisten ja ei-juutalaisten välillä perustavanlaatuiseksi ja legitiimiksi sekä sallii institutionaalisen syrjinnän.
Israelin Länsirannalle rakentama erottelumuuri.
DayZ

| DayZ |
| --- | --- |
Kehittäjä:  Dean Hall
Julkaisija:  Bohemia Interactive
Jakelija:  Steam ja Mod DB
Pelimoottori:  Real Virtuality 3
Julkaistu:  2012
Lajityyppi:  selviytymiskauhu, taktinen ammuntapeli
Pelimuoto:  moninpeli
Alusta:  Microsoft Windows
Lisenssi:  Ilmaisohjelma
Jakelumuoto:  lataus
Lisää peliartikkeleitaVideopelien teemasivulla
Infobox OK  : 
DayZ on videopelikehittäjä Dean ”Rocket” Hallin kehittämä modifikaatio Bohemia Interactiven julkaisemalle ARMA 2 -pelille. Pelaamiseen tarvitsee kyseisen pelin sekä pelin lisäosan ARMA 2: Operation Arrowheadin. Pelissä on tarkoitus selviytyä zombeilta ja toisinaan myös muilta pelaajilta Chernarus-nimisessä avoimessa pelimaailmassa, jonka koko on 225 neliökilometriä. Pelissä kuolema on pysyvä, sillä pelaaja menettää kaikki tavaransa ja peli alkaa alusta.
Modi nousi valtaisaan suosioon jo vuoden 2012 aikana.
Dean palkattiin Bohemia Interactivelle kehityksen aikaan. Bohemia antoi modille uuden nimen Arma II: DayZ Mod ja alkoi kehittää siitä itsenäistä versiota nimellä DayZ. Modi julistettiin valmiiksi 21. helmikuuta 2013 Bohemian keskittyessä itsenäisen pelin kehittämiseen. Modia kehittää edelleen pelaajien yhteisö.
Itsenäinen peli julkaistiin joulukuussa 2013 Steamin early-access-ohjelmassa ja kehityksen venyessä neljän vuoden mittaiseksi siitä on uhannut tulla vaporwarea.
Pelaaminen

Dayz ei sisällä varsinaista päämäärää, mutta yleisoletus on selviytyminen. Pelaaja luo itselleen pelikokemuksen esimerkiksi etenemällä kaupunkeihin tai etsiessään muita ihmisiä.
DayZ sisältää selviytymiselementtejä, joiden myötä pelaajan hahmo tulee nälkäiseksi ja janoiseksi. DayZ-modiversiossa on myös lämpötila, joka lisättiin DayZ Standalone-versioon päivityksessä 0.58.
Pelaaminen > Zombit

Zombit palasivat versiossa 0.59, mutta ne ovat hitaampia sekä vain tietyillä alueilla joissa on yleensä paljon pelaajia, kuten Chernogorsk.
Pelaaminen > Pelaajat

Pelaaja kohtaa pelikokemuksessaan muita pelaajia, joihin tämä voi omalla vastuullaan tukeutua. Muiden pelaajien luotettavuulle ei ole taetta, ja on yleistä että he ryöstävät tai tappavat pelaajan. Pelaajat voidaan jakaa eri tyyppeihin.
Sankarit (engl. heroes) ovat ystävällisiä pelaajia, jotka auttavat uusia pelaajia ja ovat hyvin arvostettuja pelaajien kesken. Sankarin osa ei kuitenkaan ole helpoin, sillä monet haluavat tappaa heidät hyvän varustuksen ja suuremman luottamuksen vuoksi. Tämä on johtanut siihen, että useat sankarit liikkuvat ryhmissä.
Rosvot (engl. bandits) ovat päinvastaisia sankareihin verrattuina, jotka tappavat ja ryöstävät muita pelaajia. He ovat usein sankareiden tavoin hyvin varusteltuja. Rosvojen maine on vaihdellut DayZ:n historian ajan kunnioitetuista ja pelätyistä aina vihattuihin.
Neutraalit (engl. neutrals) ovat pelaajatyyppi, jolla on sekä sankari- että rosvopiirteitä. He voivat auttaa toisia, mutta myös hyökätä, kun kääntävät selkänsä. Tähän luokkaan menevät useimmat pelaajat.
Uudet pelaajat (engl. freshspawns) ovat juuri peliin saapuneita, heikosti varusteltuja pelaajia. He voivat mennä neutraalien tavoin mihin tahansa kategoriaan tai yhdistellä niitä kaikkia. Uudet pelaajat ovat helposti ryöstettävissä ja tapettavissa pelin kokemuksenpuutteen tähden.
Pelaaminen > Aseet

Pelissä on useita aseita, joiden ammukset ovat usein harvassa. Yleisimmät asetyypit ovat löydettävissä lähes joka kaupungista. Standalone-versiossa aseen panoksia voi löytää helposti, mutta lippaita ei niinkään. Jos sinulla on ase ja siihen sopivia panoksia, on mahdollista asettaa aseeseen yksi luoti. Tämä toimii kaikkiin aseisiin, mutta jokaisen laukauksen jälkeen pelaajan pitää ladata uudelleen. On joitain aseita, jotka eivät vaadi lipasta, mutta silti voivat pitää useampaa kuin yhtä luotia (kuten SKS, johon mahtuu 10 luotia). Aseiden lippaita ja muutenkin korkealaatuisia aseita löytää helpoiten armeijan tukikohdista, mutta ne ovat usein juuri tämän syyn takia rosvojen ja muiden pelaajien valloittamia. Lisäksi aseen laukaus houkuttelee zombeja.
Ruoka ja juoma
DayZissa on monenlaista ruokaa ja juomaa. Juotavaa on tölkeissä ja pulloissa, joiden lisäksi kaivot sekä osa ruoista palauttaa janoa. Standalone-versiossa tölkkiruoka on avattava ennen syömistä, mikä vaatii jonkin terävän esineen. Ruuvimeisselit, puukot, viidakkoveitset ja purkinavaajat soveltuvan tölkkien avaamiseen. Ruokaa voi löytää myös hedelminä, mutta kannattaa olla tarkkana, ettei syö mätiä hedelmiä. Ne aiheuttavat yleensä sairauksia, eikä niiden syöminen hyödytä pitkään. Lisäksi maailmasta löytyy mm. vitamiineja ja lääkehiiltä, joita hahmo voi syödä.
Veri
Tärkein elementti on hahmon veri, sillä jokainen hahmon saama isku vähentää verta. Myös verenvuotaminen on mahdollista ja vaarallista hoitamattomana. Veri palautuu modiversiossa hitaasti syönnin yhteydessä ja Standalonessa ajan kanssa, mikäli pelaaja huolehtii ruokailusta ja nesteytyksestään.
Pelihahmon veri on resurssi, jonka palautuminen on hidasta. Palautuminen vaatii sen, ettei hahmo ole nälkäinen tai janoinen. Verta voi palauttaa myös verisiirrolla, mutta sitä varten tarvitaan luovuttaja sekä verensiirto- ja testausvälineet. Väärän veriryhmän veri johtaa väistämättä kuolemaan. A, B, AB ja O ovat pelin verityypit ja ne sopivat näin: A voi vastaanottaa A- ja O-tyyppiä. B voi vastaanottaa B- ja O-tyyppiä. AB voi vastaanottaa A-, B-, AB- ja O-tyyppiä ja O voi vastaanottaa O-tyyppiä.
Aiheesta muualla

Virallinen sivusto (Arkistoitu – Internet Archive) (englanniksi)
Jean Louis Bousquet

Jean Louis Bousquet (1664–1747) oli ranskalainen upseeri, joka toimi lyhyen aikaa hattujen sodan aikana Suomessa olleiden Ruotsin sotajoukkojen ylipäällikkönä.
Bousquet lähti kotimaastaan vuonna 1691 ja liittyi Englannin armeijaan. Myöhemmin hän palveli myös Hollannin ja Saksin armeijoissa. Hänen kerrotaan jääneen Ruotsin armeijan vangiksi vuonna 1704 Saksissa ja liittyneen Ruotsin armeijaan 1706.
Bousquet oli ammattisotilas, joka toimi Ruotsin palveluksessa suureen Pohjan sodan aikana. Hän oli Haminan linnoituksen komentajana vuonna 1739. Hattujen sodan aikana Suomessa olleiden joukkojen ylipäällikkö Charles Emil Lewenhaupt ja hänen lähin miehensä Henrik Magnus von Buddenbrock vietiin 1742 vankeina Tukholmaan syytettynä virkarikoksista. Tällöin Bousquet nimitettiin joukkojen ylipäälliköksi. Hänelle ei tosin jäänyt muuta tehtävää kuin allekirjoittaa venäläisten kanssa antautumissopimus.
Schwarz Gruppe

| Schwarz Gruppe |
| --- | --- |

Perustettu:  1930
Kotipaikka:   Neckarsulm, Baden-Württemberg, Saksa
Toiminta-alue:  Eurooppa ja Yhdysvallat
Toimiala:  vähittäiskauppa
Omistaja:  Dieter Schwarz
Kotisivu:  gruppe.schwarz
Infobox OKVirheellinen NIMI-arvo: 
Schwarz Gruppe on Saksasta lähtöisin oleva konserni, joka omistaa muun muassa Lidl- ja Kaufland -kauppaketjut. Se on myynnillä mitattuna Euroopan suurin ja maailman neljänneksi suurin vähittäiskaupan toimija.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Schwarz Gruppe
Käännös suomeksi
Bandits – pankkirosvot

| Bandits – pankkirosvot> Bandits |
| --- | --- |

Ohjaaja:  Barry Levinson
Käsikirjoittaja:  Harley Peyton
Tuottaja:   Ashok Amritraj  David Hoberman  Barry Levinson  Michael Birnbaum 
Säveltäjä:  Christopher Young
Kuvaaja:  Dante Spinotti
Leikkaaja:  Stu Linder
Pääosat:   Bruce Willis  Billy Bob Thornton  Cate Blanchett 
Valmistustiedot
Valmistusmaa:   Yhdysvallat
Tuotantoyhtiö:  Cheyenne Enterprises Empire Pictures Hyde Park Entertainment
Levittäjä:  Metro-Goldwyn-Mayer
Ensi-ilta:   12. lokakuuta 2001
Kesto:  123 min
Alkuperäiskieli:  englanti
Budjetti:  75 000 000 $
Tuotto:  67 631 903 $
Aiheesta muualla
IMDb 
Elonet
AllMovie
Infobox OKNimi-testi OK: 
Bandits – pankkirosvot on Barry Levinsonin ohjaama elokuva vuodelta 2001.
Bruce Willis ja Billy Bob Thornton esittävät vankilasta karkaavia pankkiryöstäjiä, jotka törmäävät Cate Blanchettin esittämään turhautuneeseen kotirouvaan ja kolmiodraama on valmis.
Elokuva oli aluksi tarkoitus tehdä Elmore Leonardin Ruumiinryöstäjät-romaanin pohjalta, mutta tuottajien mielestä se oli liian huono joten käsikirjoittaja Harley Peyton palkattiin kirjoittamaan käsikirjoitus kokonaan uudestaan.
Rooleissa

| 0 | 1 | 2 |
| --- | --- | --- |
|  Bruce Willis  | … |  Joe Blake  |
|  Billy Bob Thornton  | … |  Terry Collins  |
|  Cate Blanchett  | … |  Kate Wheeler  |
|  Troy Garity  | … |  Harvey Pollard  |
|  Brían F. O'Byrne  | … |  Darill Miller  |
|  Stacey Travis  | … |  Cloe Miller  |
|  Bobby Slayton  | … |  Darren Head  |
|  January Jones  | … |  Claire  |
|  Azura Skye  | … |  Cheri  |
|  Peggy Miley  | … |  Mildred Kronenberg  |
|  William Converse-Roberts  | … |  Charles Wheeler  |
|  Richard Riehle  | … |  Lawrence Fife  |
|  Micole Mercurio  | … |  Sarah Fife  |
|  Scott Burkholder  | … |  poliisi  |
|  Anthony Burch  | … |  Phil  |
Petri Luukkainen

Petri Luukkainen
Petri Luukkainen (s. 1984) on suomalainen elokuvaohjaaja ja tuottaja.
Hänen esikoisohjauksensa Tavarataivas oli yksi vuoden 2013 alun suosituimmista elokuvista. Sitä on levitetty myös ulkomaille elokuvateattereissa mm. Englannissa, Saksassa ja Japanissa. Elokuvasta tehtiin fiktiivinen uudelleen filmatisointi 100 DINGE Saksassa ja formaatti (Stripped) jonka pohjalta on tehty TV sarja 10 eri maahan.
Luukkainen on ohjannut dokumentti TV-sarjoja kuten  Just Boys BBC:lle,  Voiko tätä syödä YLE:lle ja  Game of Minds ARTE:lle.
Petri Luukkaisen ja Jesse Jokisen ohjaama Pelaaja (2023) sai kilpasarjan tuomariston kunniamaininnan Docpoint - Helsingin dokumenttielokuva festivaaleilla:
"PELAAJA on taitavasti tehty elokuva, jossa on vahvat hahmot ja tarina. Se kuvaa taidokkaasti sen maailman haasteita, jossa teini-ikäiset tällä hetkellä elävät. Arvostimme suuresti elokuvan luovaa tapaa kuvata eleitä, joissa tiivistyvät Verneri “Bona” Junkalan ja elokuvan kuvaaman yhteiskunnan jännitteet.”
Luukkainen ohjaama TV sarja  Voiko tätä syödä voitti Vuoden Sivistystekopalkinnon 2022:
Palkinnon on valinnut kirjailija Risto Isomäki:
”Voiko tätä syödä”” kuuluu niihin hyvin harvalukuisiin suomalaisiin dokumenttisarjoihin, joiden ei tarvitse hävetä yhdenkään muualla maailmassa paljon isommalla rahalla tuotetun sarjan edessä. Vaikka sitä ei ole tehty samanlaisella budjetilla kuin BBC:n sarjoja, sen tuotantoon on satsattu riittävästi ja pienempi budjetti on korvattu onnistuneilla aiheen valinnoilla ja kekseliäisyydellä. ”Voiko tätä syödä” on erinomaisesti kuvattu ja hyvin visuaalinen, ja kaikki muukin toimii loistavasti: musiikkitausta, leikkaus ja ohjaus. Nopea rytmi vastaa ajan henkeä. Päähenkilöiden iloisuus, kova energiataso ja toisistaan eroavat ennakkoasenteet tekevät sarjasta helposti lähestyttävän. Ennen kaikkea sarja käsittelee uudenlaisella ja kekseliäällä tavalla teemaa, joka on todennäköisesti oman aikamme tärkein yksittäinen kysymys. Ellemme pysty muuttamaan ruokavaliomme painopisteitä, emme voi estää uusia pandemioita emmekä ilmastokatastrofia, ja menetämme antibiootit sekä suurimman osan maapallon kaikista eliölajeista. Asian käsittely niin, etteivät ihmiset torju sitä jo kättelyssä, ei vain ole ihan helppoa. ””Voiko tätä syödä”” ei välttämättä puhuttele henkilöitä jotka jo ovat vegaaneja tai kasvissyöjiä. Mutta se on erittäin kiinnostava kaikille niille ihmisille, jotka miettivät juuri nyt vakavasti, pitäisikö heidän lopettaa lihansyönti tai vähentää sitä, ja heitä on tällä hetkellä noin 70 prosenttia maailman väestöstä. Sarja on myös vannoutuneiden lihansyöjien näkökulmasta kiinnostava."
Luukkainen kehitteli eurodanceilmiöstä kertovaa dokumenttielokuvaa  Never-ending Dream joka oli suomalaistuotanto, mutta sitä tehtiin kansainvälisesti ja osittain englannin kielellä. Elokuvalle oli kaksi  joukkorahoituskampanjaa.
Tuotanto > Dokumenttielokuvat

Tavarataivas (My Stuff), 2013
Pelaaja (The Gamer), 2023
Tuotanto > Dokumenttisarjat

Game of Minds, 2023, ARTE, YLE
Voiko tätä syödä, 2021, YLE, SVT, DR, NRK, RUV
Just Boys, 2018, BBC THREE
Tuotanto > Pikadokumentit

Isojen poikien ilmastopelissä, 2013
Aiheesta muualla

Petri Luukkainen Internet Movie Databasessa
Isojen poikien ilmastopeli Youtubessa
The Climate Game
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa 
Henkilöt:  Ritva  Elonet
Gordy

| Gordy |
| --- | --- |

Ohjaaja:  Mark Lewis
Käsikirjoittaja:   Jay Sommers  Dick Chevillat 
Tuottaja:   Sybil Robson  Leslie Stevens  Frederic W. Brost 
Säveltäjä:  Charles Fox
Kuvaaja:  Richard Michalak
Leikkaaja:   Lindsay Frazer  Duane Hartzell 
Pääosat:   Doug Stone  Tom Lester  Kristy Young  James Donadio  Deborah Hobart  Justin Garms  Michael Roescher 
Valmistustiedot
Valmistusmaa:  Yhdysvallat
Tuotantoyhtiö:  Miramax
Levittäjä:  Miramax
Ensi-ilta:  1995
Kesto:  90 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gordy on yhdysvaltalainen lastenelokuva vuodelta 1995. Elokuvan on ohjannut Mark Lewis. Elokuvan pääosissa ovat Doug Stone, Tom Lester, ja Kristy Young.
Aiheesta muualla

Gordy Internet Movie Databasessa (englanniksi)
Stockmannin Tapiolan tavaratalo

| Stockmannin tavaratalo Tapiola |
| --- | --- |

Osoite:  Länsituulentie 7, Tapiola, Espoo
Sijainti:  Ainoa
Rakennustyyppi:  tavaratalo
Valmistumisvuosi:  2017
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tapiolan Stockmann on Espoon Tapiolassa sijaitseva Stockmannin tavaratalo. Se toimi vuosina 1981–2017 osoitteessa Länsituulentie 5. Vuonna 2017 tavaratalo muutti uusiin tiloihin kauppakeskus Ainoaan.